La finele anului trecut, Consiliul local al comunei Popeşti a aprobat extinderea rețelei de canalizare în satele Urşi şi Popeşti, pe strada Linie sat. Cheltuielile pentru executarea lucrărilor de branşare la reţeaua de canalizare la imobilele din satele Urşi şi Popeşti aflate pe strada Linie sat, din comuna Popeşti s-au efectuat din bugetul local, în conformitate cu dispoziţiile legale, până la limitele de proprietate ale gospodăriilor. Prin hotărârea nr. 59/2023, Consiliul local al comunei Popești a decis implementarea proiectului "Lucrări de amenajare exterioară şil dotare cămin cultural - comuna Popeşti, judeţul Vâlcea", în cadrul Fondului European Agricol pentru Dezvoltare Rurală (FEADR) implementat prin Programul Naţional de Dezvoltare Rurală. În vara anului trecut, în comuna Popești a început procesul de asfaltare a drumurilor locale, un proiect finanțat prin "Anghel Saligny", drumuri care vor fi prevăzute cu rigole, accese către proprietăți. Prin Programul național de investiții "Anghel Saligny", primărița Aurora Măgura realizează proiectul "Modernizare infrastructură rutieră de interes local în comuna Popești, județul Vâlcea", la valoarea de 14,5 milioane de lei. În 2023, Consiliul local al comunei Popești a adoptat documentația tehnico-economică, indicatorii tehnico-economici pentru proiectul "Eficiență energetică la Primăria comunei Popesti, sat Meieni, comuna Popești, județul Vâlcea", pentru finanțare prin PNRR.
Web Design by DowMedia